日本國光禪人旋鄉求語
作者：釋紹曇
朝代：宋

paragraphs: 大唐國，日本國，臨風放出遼天鶻。
不隔重溟見得親，依然却被重溟隔。
光禪拚不顧渾身，咬定牙關力訪尋。
白浪堆頭航一葦，普通年遠只如今。
焚香扣我西來旨，三十烏藤敲出髓。
非佛非物亦非心，擬議白雲千萬里。
結成不共戴天冤，怒氣蒸雲走出門。
這回必要討分曉，歸問阿爺隆長老。